Lietuvos dailės fondas

Lietuvos dailės fondas – Lietuvos dailininkų visuomeninė organizacija, veikusi 1944–1994 m. 1944 m. Vilniuje įkurtas TSRS dailės fondo Lietuvos skyrius, nuo 1957 m. – LTSR dailės fondas, nuo 1990 m. – Lietuvos dailės fondas.

 Istorija 
Lietuvos dailės fondas buvo pavaldus Lietuvos dailininkų sąjungai, jam vadovavo rinkta valdyba. Lietuvos dailės fondą sudarė:
 Trys gamybiniai kombinatai „Dailė“ – nuo 1944 m. veikė Kaune, nuo 1946 m. ir Vilniuje, Klaipėdoje
 Salonas „Dailė“ Vilniuje (1968–1979 m. prekybos valdyba „Dailė“)
 Parduotuvės Vilniuje, Kaune, Klaipėdoje, Šiauliuose, Panevėžyje, Alytuje, Ukmergėje, Marijampolėje, Kėdainiuose, Palangoje, Nidoje, Šventojoje. Kai kurios jų veikė kaip dailės salonai ir turėjo nedideles parodų sales.
 Dailės medžiagų ir įrankių parduotuvės.

 Veikla 
Lietuvos dailės fondas skatino dailininkų kūrybinę veiklą, teikė materialinę paramą, rengė parodas, rūpinosi dailės kūrinių pardavimu, pirko juos ir kaupė į parodinį fondą, skolino depozito teisėmis, leido parodų katalogus ir kita.

1984 m. fonde dirbo – 2270 žmonių, apie 700 jų – pagal autorines sutartis. Pirmasis direktorius – S. Jakštys (1944–1946 m.), paskutinis – Andrius Žibikas (1992–1994 m.).

 Šaltiniai 

Dailes
Kategorija:Lietuvos dailės istorija
Kategorija:Lietuvos TSR